open-index/open-wikipedia-markdown huggingface dataset:
Τάκης Γιαννόπουλος

Ο **Τάκης (Παναγιώτης) Γιαννόπουλος** γεννήθηκε στις 25 Σεπτεμβρίου του 1972 στον Πειραιά και είναι Έλληνας παλαίμαχος ποδοσφαιριστής που αγωνιζόταν ως κεντρικός αμυντικός.

## Βιογραφικό
Ξεκίνησε το ποδόσφαιρο στον Α.Σ. Δραπετσώνας και το 1994 μεταγράφηκε στην Προοδευτική. Με τη φανέλα της Προοδευτικής διακρίθηκε, αγωνιζόμενος για μια 5ετία και κάνοντας ντεμπούτο στα πρωταθλήματα της Β΄ Εθνικής και της Α΄ Εθνικής. 

Το 1999 μεταγράφηκε στον Άρη Θεσσαλονίκης, και τον Ιανουάριο του 2000 πήρε μεταγραφή στην Παναχαϊκή, με τη φανέλα της οποίας ολοκλήρωσε τη σεζόν 1999-00. 

Το καλοκαίρι του 2000 πήρε μεταγραφή στον Α.Ο. Καβάλα και τον Ιανουάριο του 2001 μεταγράφηκε στον Πανιώνιο. 

Τον Ιανουάριο του 2005 μεταγράφηκε στην ιταλική ΑΚ Βενέτσια 1907, με τη φανέλα της οποίας αγωνίστηκε στην Σέριε Β και το καλοκαίρι του 2005 επέστρεψε στην Ελλάδα, παίρνοντας εκ νέου μεταγραφή στον Πανιώνιο. 

Το καλοκαίρι του 2006 πήρε μεταγραφή στη ρουμανική Άρτζες Πιτέστι και τον Ιανουάριο του 2007, μεσούσης της χρονιάς 2006-07, επέστρεψε στην Ελλάδα παίρνοντας μεταγραφή στον Α.Ο. Κορωπίου, με τη φανέλα του οποίου αγωνίστηκε το υπόλοιπο της περιόδου στην Γ΄ Εθνική. Κατά τη σεζόν 2007/08 επέστρεψε στην ομάδα που τον ανέδειξε, την Προοδευτική, με την οποία αγωνίστηκε για 2 μήνες στη Δ' Εθνική και κατόπιν τερμάτισε την ποδοσφαιρική του καριέρα.

Έπειτα το τέλος της ποδοσφαιρικής του σταδιοδρομίας, ανέλαβε χρέη τεχνικού διευθυντή στον Ολυμπιακό Βόλου από το 2008 μέχρι το 2012. Το 2012 μέχρι το 2014 εργάστηκε ως σκάουτερ στο αντίστοιχο τμήμα του Ολυμπιακού Πειραιώς και ακολούθως, το καλοκαίρι του 2014 ανέλαβε χρέη τεχνικού διευθυντή στον Λεβαδειακό. Τον Δεκέμβριο του 2017 ανέλαβε χρέη τεχνικού διευθυντή στον Εθνικό Πειραιώς, όπου εργάστηκε για 1 χρόνο μέχρι και τον Δεκέμβριο του 2018.

Από τον Ιούλιο του 2019 και μέχρι τον Ιανουάριο του 2025 συμμετείχε στο τμήμα σκάουτινγκ του ΝΠΣ Βόλου, ενώ το τελευταίο διάστημα είναι ατζέντης ποδοσφαιριστών κυρίως από τη Λατινική Αμερική.

## Παραπομπές

## Εξωτερικοί σύνδεσμοι
* Το προφίλ και η καριέρα του Γιαννόπουλου στο transfermarkt.co.uk

Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΦΚ Άρτζες Πιτέστι
Βαγγέλης Ντάγκας

Ο **Βαγγέλης Ντάγκας** γεννήθηκε στις 14 Απριλίου 1974 στη Σαλαμίνα και είναι Έλληνας παλαίμαχος ποδοσφαιριστής που αγωνιζόταν ως αμυντικός. Έχει αγωνιστεί και στα δυο κορυφαία πρωταθλήματα του Ελληνικού ποδοσφαίρου, της Α' Εθνικής και της Β' Εθνικής κατηγορίας.

## Καριέρα
Γεννημένος στη Σαλαμίνα ξεκίνησε την καριέρα του από τον Αίαντα Σαλαμίνας. Με τη φανέλα του Αίαντα αγωνίστηκε στο Πειραϊκό πρωτάθλημα, κατακτώντας επίσης το Κύπελλο Πειραιά το 1991 στον τελικό στο στάδιο Γ. Καραϊσκάκης με αντίπαλο τον Βύζαντα Μεγάρων. Το 1995 αποκτήθηκε από την Προοδευτική, με τη φανέλα της οποίας έγινε επαγγελματίας. Με τα χρώματα της Προοδευτικής αγωνίστηκε με επιτυχία και σαν βασικό στέλεχος για 6 συνεχή χρόνια, όπου συνολικά 3 χρόνια στη Β' Εθνική και 3 χρόνια στην Α' Εθνική κατηγορία.

Το καλοκαίρι του 2001 αποκτήθηκε από την Χαλκηδόνα. Με τη φανέλα της Χαλκηδόνας, αγωνίστηκε επίσης σε Β' Εθνική και Α' Εθνική κατηγορία. Κατόπιν με την απορρόφηση της Χαλκηδόνας από τον Ατρόμητο Αθηνών το 2005, μεταπήδησε στην ομάδα του Περιστερίου όπου αγωνίστηκε μια χρονιά στην Α' Εθνική. Το καλοκαίρι του 2006 και όντας ελεύθερος από τον Ατρόμητο, αποκτήθηκε από τον Ηλυσιακό. Με τη φανέλα της ομάδας του Ζωγράφου αγωνίστηκε για 1,5 χρόνο στη Β' Εθνική και αξιοσημείωτα, τον Νοέμβριο του 2006 απέκλεισε από το Κύπελλο Ελλάδας την προηγούμενη ομάδα του και ομάδα Α' Εθνικής, Ατρόμητο Αθηνών. Τον Ιανουάριο του 2008 μετακόμισε προσωρινά στη Ρόδο για τον Α.Σ. Ρόδος και το καλοκαίρι του 2008 επέστρεψε στον Αίαντα Σαλαμίνας, με τη φανέλα του οποίου το 2009 έκλεισε επίσημα την ποδοσφαιρική του καριέρα.

## Μετά το ποδόσφαιρο
Μετά την επίσημη αποχώρησή του από την ενεργό δράση, παρέμεινε στον Αίαντα Σαλαμίνας ως βοηθός προπονητή και στη συνέχεια διετέλεσε γενικός αρχηγός. Επίσης ανέλαβε σαν προπονητής τις ακαδημίες του Αίαντα Σαλαμίνας. Διετέλεσε προπονητής στον Ε.Π.Ο. Σαλαμινομάχων. Το καλοκαίρι του 2017 ανακοινώθηκε η απόκτησή του στην Προοδευτική, σαν γενικός αρχηγός.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Αίαντα Σαλαμίνας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Α.Σ. Ρόδου
Φιλ Τζαγκιέλκα

Ο  **Φίλιπ Νίκοντεμ "Φιλ" Τζαγκιέλκα** (Philip Nikodem "Phil" Jagielka) είναι ένας Άγγλος ποδοσφαιριστής που αγωνίζεται ως κεντρικός αμυντικός για την Σέφιλντ Γιουνάιτεντ. Είναι διεθνής με την Εθνική ομάδα της Αγγλίας.

## Βιογραφικό
Ο Τζαγκιέλκα γεννήθηκε στις 17 Αυγούστου του 1982 στο Σέιλ του Μάντσεστερ, και ξεκίνησε την καριέρα του το 2000 από την Σέφιλντ Γιουνάιτεντ. Με τη φανέλα της Σέφιλντ Γιουνάιτεντ, πραγματοποίησε εξαιρετικές εμφανίσεις, με αποτέλεσμα να προκαλέσει το ενδιαφέρον ομάδων. Τελικά, μετά τον υποβιβασμό της ομάδας από την Πρέμιερ Λιγκ, τον απέκτησε η Έβερτον, καταβάλλοντας 4 εκατομμύρια λίρες στην Σέφιλντ Γιουνάιτεντ τον Ιούλιο του 2007. Ο Τζαγκιέλκα έκανε το ντεμπούτο του με την φανέλα της Έβερτον σε φιλικό παιχνίδι εναντίον της Βέρντερ Βρέμης. Γρήγορα, καθιερώθηκε στην Έβερτον ως μια από τις βασικές επιλογές του Ντέιβιντ Μόγιες. Το 2013-14, μετά την απόσυρση του Φιλ Νέβιλ, έγινε ο αρχηγός της Έβερτον. Τον Ιούλιο του 2019, επέστρεψε στην Σέφιλντ Γιουνάιτεντ.

## Εθνική Αγγλίας
Ο Τζαγκιέλκα έχει αγωνιστεί στην Εθνική Αγγλίας κάτω των 21 ετών. Πραγματοποίησε το ντεμπούτο του με την Εθνική Αγγλίας το 2008. Ήταν στην ομάδα της Εθνικής Αγγλίας που συμμετείχε στο Ευρωπαϊκό Πρωτάθλημα Ποδοσφαίρου 2012, όμως δεν συμμετείχε σε κανένα αγώνα. Με την Εθνική Αγγλίας ήταν και στο Παγκόσμιο Κύπελλο Ποδοσφαίρου 2014, όπου και αγωνίστηκε στα δύο από τα τρία παιχνίδια που έπαιξε η Αγγλία.

## Πηγές
* Το προφίλ του στην σελίδα της Έβερτον
* Το προφίλ του στο Soccerbase

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Έβερτον
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Παγκοσμίου Κυπέλλου 2014
Roots to Branches

Το **Roots to Branches** είναι το 19ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 4 Σεπτεμβρίου του 1995 μέσω της δισκογραφικής εταιρίας "Chrysalis Records".

Κατά την διάρκεια των ηχογραφήσεων, αποχώρησε από το συγκρότημα ο μπασίστας Ντέιβ Πεγκ, με αποτέλεσμα τα περισσότερα μέρη του μπάσου να ηχογραφηθούν από τον Στιβ Μπέιλι. Αργότερα, την θέση του μόνιμου μπασίστα των Jethro Tull πήρε ο Τζόναθαν Νόις.

Αυτός ήταν ο πρώτος δίσκος στην καριέρα του συγκροτήματος που δεν κατάφερε να μπει στο Top-100 του Billboard, αν και έφθασε στο # 20 στην Μεγάλη Βρετανία.

Οι κριτικές για το άλμπουμ υπήρξαν μέτριες προς θετικές, με το "Allmusic" να του δίνει 2,5 / 5, το "Sputnik Music" μέσο όρο βαθμολογιών 3,1 / 5 και το "ProgArchives" 3,6 / 5.

## Λίστα Τραγουδιών

* Όλες οι συνθέσεις γράφτηκαν από τον Ίαν Άντερσον.

## Θέσεις τσαρτ
***Roots to Branches*** *(άλμπουμ)*

***Επίσημη κυκλοφορία: [[4 Σεπτεμβρίου]] [[1995]]***

## Μέλη των Jethro Tull
Οι μουσικοί οι οποίοι ηχογράφησαν το "*Roots to Branches*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - Ηλεκτρική κιθάρα
* **Ντέιβ Πεγκ** - μπάσο
* **Άντριου Γκίντινγκς** - πλήκτρα
* **[[Ντον Πέρι]]** - τύμπανα, κρουστά

;*Γκεστ συμμετοχές*
* **Στιβ Μπέιλι** - μπάσο

## Παραπομπές


## Πηγές
* Roots to Branches - Jethro Tull | Songs, Reviews, Credits, Awards | AllMusic
* Jethro Tull - Roots to Branches (album review) | Sputnikmusic
* JETHRO TULL Roots to Branches reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1995
Σίμος Καραγιαννίδης

Ο **Σίμος Καραγιαννίδης** γεννήθηκε στον Πειραιά στις 4 Ιουλίου του 1965 και είναι Έλληνας παλαίμαχος ποδοσφαιριστής που αγωνιζόταν ως αμυντικός και νυν προπονητής. 

Ξεχώρισε ως ποδοσφαιριστής για τις ακριβείς μπαλιές και πάσες του, αλλά και για τις εκτελέσεις φάουλ.

## Καριέρα
### Ποδοσφαιρική καριέρα
Ξεκίνησε την ποδοσφαιρική καριέρα του στους Νέους Δραπετσώνας το 1979, ομάδα της περιοχής όπου μεγάλωσε. Με τη φανέλα των Νέων Δραπετσώνας αγωνίστηκε στα τοπικά πρωταθλήματα Πειραιά και το 1986 ήταν φιναλίστ του Κυπέλλου Ε.Π.Σ. Πειραιά, με αντίπαλο τον Μανδραϊκό στον τελικό στο Στάδιο Γ. Καραϊσκάκης.

Το 1987 πήγε στην Προοδευτική, με την οποία έγινε επαγγελματίας και αναδείχθηκε. Με τη φανέλα της Προοδευτικής αγωνίστηκε συνολικά 8 συνεχή χρόνια με επιτυχία μέχρι το 1995 και έκανε ντεμπούτο στα πρωταθλήματα της Β΄ Εθνικής και Γ΄ Εθνικής κατηγορίας. Στη συνέχεια πήγε στην Καλλιθέα, όπου αγωνίστηκε για 2 χρόνια στην Γ΄ Εθνική και το 1997 μεταγράφηκε στην Αγία Ελεούσα, με τη φανέλα της οποίας αγωνίστηκε επίσης στην Γ΄ Εθνική. 

Κατόπιν, το 1998 μεταγράφηκε στον Α.Ο. Κηπούπολης, με τη φανέλα της οποίας αγωνίστηκε στην Α΄ Ε.Π.Σ. Αθηνών. Το 1999 μεταγράφηκε στον Φωστήρα, με τη φανέλα του οποίου αγωνίστηκε 1 χρόνο στην Δ' Εθνική, μέχρι και το 2000 όπου κρέμασε τα παπούτσια του.

### Προπονητική καριέρα
Μετά την αποχώρηση του από την ενεργό δράση, παρέμεινε στον Ταύρο και τον Φωστήρα, αναλαμβάνοντας για 3 χρόνια το πόστο του βοηθού προπονητή και σκάουτερ. Το 2003 πήγε στον Απόλλων Αθηνών σαν συνεργάτης με τον Νίκο Αργυρούλη. Στη συνέχεια ταψίδεψε στην Κύπρο για τον Απόλλων Λεμεσού, σαν συνεργάτης με τον νυν προπονητή και πρώην συμπαίκτη του στην Προοδευτική, Σούλη Παπαδόπουλο. 

Με την επιστροφή του στην Ελλάδα συνέχισε σαν προπονητής, αναλαμβάνοντας την τεχνική ηγεσία πολλών ομάδων του Πειραιά. Διετέλεσε προπονητής στους Α.Ε. Χαραυγή, Αετό Κορυδαλλού, Νέους Ευγενείας, Ελλάς Ποντίων, Ολυμπιάδα Κερατσινίου, Α.Σ. Δραπετσώνας, Α.Ο. Κορυδαλλού, και Α.Ο. Αγ. Δημητρίου Πειραιά, όπου εργάζεται μέχρι σήμερα.

## Παραπομπές


## Πηγές

Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Φωστήρα
Κατηγορία:Προπονητές ποδοσφαίρου Απόλλωνα Σμύρνης
The Essentials

Το ***The Essentials*** είναι συλλογή τραγουδιών του αμερικάνικου heavy metal συγκροτήματος Twisted Sister, η οποία κυκλοφόρησε στις 17 Σεπτεμβρίου 2002 μέσω της δισκογραφικής εταιρίας "Warner Music Group".

Η συλλογή περιλαμβάνει κομμάτια από τα πέντε στούντιο άλμπουμ του συγκροτήματος, τα οποία κυκλοφόρησαν από το 1982 μέχρι το 1987.

Οι κριτικές για το *The Essentials* υπήρξαν θετικές, με το "Allmusic" να του δίνει τέσσερα αστέρια με άριστα τα πέντε και το "Spirit of Metal" 19/20.

## Λίστα τραγουδιών
# "We're Not Gonna Take It" - 3:44
# "I Wanna Rock" - 3:06
# "Leader of the Pack" - 3:44
# "You Can't Stop Rock 'n' Roll" - 4:40
# "Stay Hungry" - 3:03
# "Under the Blade" - 4:39
# "Come Out and Play" - 4:55
# "Love Is for Suckers" - 3:25
# "I Believe in Rock 'n' Roll" - 4:03
# "The Kids Are Back" - 3:16
# "I'll Never Grow Up, Now!" - 4:09
# "Shoot 'Em Down" - 3:52

## Μέλη των Twisted Sister
Οι μουσικοί οι οποίοι ηχογράφησαν το "*The Essentials*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα
* **Τζόι Φράνκο** - τύμπανα στο "*Love is for Suckers*"

## Παραπομπές


## Πηγές
* The Essentials - Twisted Sister | Songs, Reviews, Credits, Awards | AllMusic
* Twisted Sister - Essentials CD Album - CD Universe
* Twisted Sister - The Essentials - Encyclopaedia Metallum: The Metal Archives

Κατηγορία:Άλμπουμ του 2002
Κατηγορία:Άλμπουμ των Twisted Sister
Στέλιος Μπέσης

Ο **Στέλιος Μπέσης** (γενν. Κοκκινιά, 24 Νοεμβρίου 1940 - 15 Δεκεμβρίου 2012) ήταν Έλληνας ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '50, του '60 και του '70 και διακρίθηκε κυριότερα στις δύο μεγάλες του αδυναμίες, την Προοδευτική και τον Ολυμπιακό, στους οποίους αγωνίστηκε στο πλείστον της καριέρας του. Απεβίωσε το Σάββατο 15 Δεκεμβρίου 2012, σε ηλικία 72 ετών.

## Καριέρα
### Ποδοσφαιρική καριέρα
Μικρό παιδί έπαιζε μπάλα στις αλάνες της Αγίας Σωτήρας στην τοπική ομάδα του Ολυμπιακού Αγίου Σωτήρος της Παλαιάς Κοκκινιάς, από όπου τον είδε ο τότε προπονητής της Προοδευτικής, Γιούρκας Σεϊταρίδης (παππούς του Γιούρκα) και το 1955 τον ώθησε και εντάχθηκε στα τμήματα υποδομών των «βυσσινί». Το ταλέντο του όμως διέκρινε γρήγορα ο προπονητής, ο οποίος το 1956 και σε ηλικία μόλις 16 ετών τον προώθησε στην πρώτη ομάδα. Με τη φανέλα της Προοδευτικής έκανε ντεμπούτο στο νεοσύστατο τότε πρωτάθλημα της Α' Εθνικής κατηγορίας στις 9 Ιανουαρίου του 1960, στον αγώνα Προοδευτική - ΠΑΟΚ 1-1, που διεξήχθη στο στάδιο Καραϊσκάκη.

Τον Ιανουάριο του 1962 μεταγράφηκε στον Ολυμπιακό, με τη φανέλα του οποίου έκανε την πρώτη του εμφάνιση στο σπουδαίο φιλικό με την Μπαρτσελόνα στις 5 Ιανουαρίου του 1962 στο στάδιο Ν. Φιλαδέλφειας. Ντεμπούτο με τη φανέλα του Ολυμπιακού στο πρωτάθλημα της Α' Εθνικής έκανε στις 23 Σεπτεμβρίου του 1962 σε αγώνα στο στάδιο Καραϊσκάκη με τον Παναιγιάλειο. Στους «ερυθρόλευκους» παρέμεινε μέχρι το 1965, πραγματοποιώντας συνολικά 19 συμμετοχές στο πρωτάθλημα και 1 συμμετοχή στο κύπελλο Ελλάδας.

Το 1965 επέστρεψε στην αγαπημένη του Προοδευτική με τη φανέλα της οποίας αγωνίστηκε μέχρι και το 1971 στην Α' Εθνική πραγματοποιώντας 187 συμμετοχές και 13 τέρματα, με εξαίρεση όμως τη χρονιά 1968-69 που αγωνίστηκε στην Β' Εθνική. Κατόπιν αγωνίστηκε για μια 2ετία (1971-1973) με τη φανέλα του Πανηλειακού Πύργου στην Β' Εθνική και στη συνέχεια στον Ιωνικό Νίκαιας για να κλείσει την καριέρα του ακολούθως στον Ήφαιστο Νίκαιας το 1986 σε ηλικία 46 ετών, αγωνιζόμενος στις ερασιτεχνικές κατηγορίες του Πειραιά με τη φανέλα του οποίου αγωνίστηκε ξανά μαζί με τον παλαιό του συμπαίκτη στην Προοδευτική Σταμάτη Βουρδαμή.

### Προπονητική καριέρα
Με το τέλος της ποδοσφαιρικής του καριέρας, ασχολήθηκε με την προπονητική. Αποτέλεσε προπονητής στα τμήματα υποδομών της Προοδευτικής και του Ολυμπιακού και αποτέλεσε προπονητής στον Περαμαϊκό.

## Σημειώσεις


## Παραπομπές


## Πηγές
* Αφιέρωμα στο Στέλιο Μπέση, εφ. Αθλητική Ηχώ, 17 Ιανουαρίου 1962

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Ιωνικού Νίκαιας
La Raza

**La Raza** είναι ο τίτλος του έκτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 16 Μαρτίου του 2010 μέσω της δισκογραφικής εταιρείας Metal Blade Records.

Αυτή ήταν η πρώτη κυκλοφορία του συγκροτήματος μετά την συλλογή "*[[Nod to the Old School]]*" του 2001, αφού στο ενδιάμεσο διάστημα ο Τζόι Βέρα εντάχθηκε στους Anthrax από το 2004 μέχρι το 2005, όταν και αποχώρησε από το thrash metal συγκρότημα μαζί με τον Τζον Μπους.

Οι Armored Saint έδωσαν μία συναυλία το 2005 και την επόμενη χρονιά πραγματοποίησαν μία περιοδεία, την πρώτη μετά από πέντε χρόνια. Το φθινόπωρο του 2009, επέστρεψαν στο στούντιο για να ηχογραφήσουν το "*La Raza*".

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το γερμανικό "Metal Hammer" με 6 / 7, ανακηρύσσοντας το "άλμπουμ του μήνα", το "PopMatters" με 7 / 10, το "Metal Storm" με 6,9 / 10 και το "Blabbermouth" με 7,5 / 10.

## Τραγούδια
1. **Loose Cannon** *(Vera, Bush)* - 5:06
2. **Head On** *(Vera, Bush)* - 5:46
3. **Left Hook from Right Field** *(Vera, Bush)* - 5:31
4. **Get Off the Fence** *(Vera, Bush)* - 4:48
5. **Chilled** *(Vera, Bush)* - 5:02
6. **La Raza** *(Vera, Bush)* - 6:41
7. **Black Feet** *(Vera, Bush)* - 5:07
8. **Little Monkey** *(Vera, Bush)* - 4:45
9. **Blues** *(Vera, Bush)* - 3:32
10. **Bandit Country** *(Vera, Bush)* - 5:16

## Μέλη των Armored Saint
Η σύνθεση του συγκροτήματος κατά την ηχογράφηση του "***La Raza***" είχε την εξής μορφή:
* **[[Τζον Μπους]]** - *[[Φωνητική|φωνητικά]]*
* **Τζεφ Ντάνκαν** - *[[κιθάρα]]*
* **Φιλ Σάντοβαλ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* La Raza - Armored Saint | Songs, Reviews, Credits, Awards | AllMusic
* CD Reviews - La Raza Armored Saint - Blabbermouth.net
* Armored Saint - La Raza - Encyclopaedia Metallum: The Metal Archives

Κατηγορία:Άλμπουμ του 2010
Κατηγορία:Άλμπουμ των Armored Saint
Αγησίπολις Β΄

Ο **Αγησίπολις Β΄** (πέθανε το 369 π.Χ.), Βασιλιάς της Σπάρτης από την Δυναστεία των Αγιαδών (371 π.Χ. - 369 π.Χ.) ήταν μεγαλύτερος γιος και διάδοχος του βασιλέως Κλεόμβροτου Α΄ που έπεσε πολύ ταπεινωτικά στην Μάχη των Λεύκτρων (371 π.Χ.). Η βασιλεία του ωστόσο ήταν πολύ σύντομη, πέθανε σε λιγότερο από δυο χρόνια (369 π.Χ.) πρόωρα χωρίς απογόνους, τον διαδέχθηκε ο μικρότερος αδελφός του Κλεομένης Β΄.

## Παραπομπές



## Πηγές

*Mason, Charles Peter (1867), "Agesipolis II", in Smith, William (ed.), Dictionary of Greek and Roman Biography and Mythology.
*Pausanias, Description of Greece iii. 6. § 1
*Diodorus Siculus, 15. 60, 4
*Εγκυκλοπαίδεια Πάπυρος.



Κατηγορία:Βασιλείς της αρχαίας Σπάρτης
Ασοσιασιόν Σπορτίβ ντε Στρασμπούρ

Η **Ασοσιασιόν Σπορτίβ ντε Στρασμπούρ** είναι γαλλικό αθλητικό σωματείο με έδρα την πόλη του Στρασμπούρ. Ιδρυθείσα ως ποδοσφαιρικό σωματείο με την επωνυμία *Straßburger Fussball Club*, το 1890, σταδιακά εξελίχθηκε σε αθλητικό σωματείο.

## Ιστορία

## Τμήματα
* Στίβος
* Μπάσκετ - *δείτε το λήμμα αναφορικά με [[Ασοσιασιόν Σπορτίβ ντε Στρασμπούρ (μπάσκετ)|το τμήμα]]*
* Ποδόσφαιρο - *δείτε το λήμμα αναφορικά με [[Ασοσιασιόν Σπορτίβ ντε Στρασμπούρ (ποδόσφαιρο)|το τμήμα]]*
* Κολύμβηση

## Εξωτερικός Σύνδεσμος
 Επίσημη ιστοσελίδα

Κατηγορία:Ιδρύσεις αθλητικών συλλόγων το 1890
Κατηγορία:Αθλητικοί σύλλογοι Γαλλίας
Ακρότατος ο Λακεδαιμόνιος

Ο **Ακρότατος** (πέθανε το 262 π.Χ.), Βασιλιάς της Σπάρτης από τη δυναστεία των Αγιαδών (265 π.Χ. - 262 π.Χ.) ήταν γιος και διάδοχος του βασιλιά της Σπάρτης Αρεύς Α΄ και εγγονός του ομώνυμου Ακρότατου από τον οποίο πήρε το όνομα. Ο βασιλιάς της Σπάρτης Κλεομένης Β΄ είχε δύο γιους τον Ακρότατο και τον Κλεώνυμο, ο μεγαλύτερος Ακρότατος είχε πεθάνει πριν τον ίδιο (309 π.Χ.) με αποτέλεσμα να τον διαδεχθεί ο εγγονός του Αρεύς Α΄, ο μικρότερος γιος του Κλεώνυμος έγινε αρχηγός του στρατού. Ο μικρός Ακρότατος την εποχή που ήταν βασιλιάς ο Αρεύς Α΄ είχε παράνομη σχέση με τη νεαρή και πλούσια Χιλωνίδα, σύζυγο του θείου του πατέρα του Κλεώνυμου πολύ μικρότερης ηλικίας. Ο Κλεώνυμος εξοργισμένος κατέφυγε στην αυλή του βασιλιά της Ηπείρου Πύρρου του Μέγα (275 π.Χ.) που αργότερα προχώρησε σε εκστρατεία στην Αρχαία Σπάρτη (272 π.Χ.). Ο πατέρας του Αρεύς Α΄ απουσίαζε στην Κρήτη με το μεγαλύτερο τμήμα του Σπαρτιάτικου στρατού, έτσι ο Πύρρος στρατοπέδευσε θεωρώντας εύκολη την παράδοση. Οι γενναίες Σπαρτιάτισσες όμως με επικεφαλής την Αρχιδάμεια (μητέρα του Αρχίδαμου Δ΄ από την Δυναστεία Ευρυποντιδών) έσκαψαν τη νύχτα τάφρο γύρω από την πόλη, ενώ ο νεαρός Ακρότατος επικεφαλής 300 επίλεκτων, βγήκε κρυφά έξω από την πόλη και επιτέθηκε στον Πύρρο αιφνιδιάζοντάς τον. Η επιτυχία του εμψύχωσε τους Σπαρτιάτες που τελικά έδιωξαν τον Πύρρο, λίγο αργότερα δολοφονήθηκε στο Άργος. 

Την εποχή που ξέσπασε ο Χρεμωνίδειος Πόλεμος ο πατέρας του έπεσε σε μάχη εναντίον του βασιλιά της Μακεδονίας Αντίγονου Γονατά (265 π.Χ.), τον διαδέχθηκε ο Ακρότατος. Σε τρία χρόνια (262 π.Χ.) έπεσε και ο ίδιος σε μάχη εναντίον του Αριστόδημου που ήταν Τύραννος στην Μεγαλόπολη. Ο Πλούταρχος εσφαλμένα τον καταγράφει σαν γιο του Κλεώνυμου που είχαν το ίδιο όνομα λόγω του παππού τους. Ο συγγραφέας Φύλαρχος κατηγόρησε τον Ακρότατο και τον πατέρα του Αρεύς Α΄ ότι έφεραν την διαφθορά στην Σπάρτη. Τον Ακρότατο διαδέχθηκε ο γιος του Αρεύς Β΄.

## Παραπομπές



## Πηγές

*Smith, William, ed. (1870). "Acrotatus (2)". Dictionary of Greek and Roman Biography and Mythology.
*Παυσανίας 3, 6, 7
*Πλούταρχος *Πύρρος* 26, 28
*Εγκυκλοπαίδεια *Πάπυρος*

Κατηγορία:Βασιλείς της αρχαίας Σπάρτης
Αρεύς Β΄

Ο **Αρεύς Β΄** (πέθανε το 254 π.Χ.) ήταν βασιλιάς της Σπάρτης από την Δυναστεία των Αγιαδών (262 π.Χ. - 254 π.Χ.), η άλλη βασιλική δυναστεία ήταν η Δυναστεία Ευρυποντιδών. Δεν βασίλευσε ποτέ επειδή ανέβηκε στον θρόνο σε νηπιακή ηλικία και πέθανε παιδί, τον διαδέχθηκε ο πρώτος ξάδελφος του παππού του Λεωνίδας Β΄. Οι γονείς του ήταν ο βασιλιάς Ακρότατος ο Λακεδαιμόνιος (265 π.Χ. - 262 π.Χ.) και η ευγενής Χιλονίς, πήρε το όνομα του παππού του Αρεύς Α΄. Ο παππούς του οργάνωσε τον Χρεμωνίδειο Πόλεμο απέναντι στους Μακεδόνες, ηττήθηκε και έπεσε σε μάχη (265 π.Χ.). Ο πατέρας του που τον διαδέχθηκε στον θρόνο έπεσε και αυτός τρία χρόνια αργότερα σε μάχη στην Μεγαλόπολη (262 π.Χ.. Ο μικρός Αρεύς Β΄ δεν μπορούσε να κυβερνήσει, αντιβασιλιάς ορίστηκε ο μετέπειτα βασιλιάς Λεωνίδας Β΄, γιός του Κλεώνυμου που ήταν δεύτερος γιος του Κλεομένη Β΄, παππού του Αρεύς Α΄. Πέθανε ωστόσο σε πολύ μικρή ηλικία χωρίς απογόνους και τον διαδέχθηκε στον θρόνο ο ίδιος ο Λεωνίδας Β΄. O μικρός Αρεύς δέχτηκε μεγάλες τιμές από την πόλη των Δελφών (255 π.Χ., ο βαθμός της τελετής δείχνει ότι ο θεσμός του βασιλιά της Σπάρτης είχε εξελιχθεί από τον 3ο αιώνα π.Χ. σε Ελληνιστή βασιλιά ενώ παλιότερα είχε πολύ περιορισμένες εξουσίες. Η μητέρα του προσφωνήθηκε με τίτλους που χρησιμοποιούσαν για τις βασίλισσες στην Δυναστεία των Πτολεμαίων που ήταν σύμμαχοι με την Αρχαία Σπάρτη.

## Παραπομπές



## Πηγές

*D. Alexander Walthall, "Becoming Kings: Spartan Basileia in the Hellenistic Period", in Nino Luraghi (editor), The Splendors and Miseries of Ruling Alone, Encounters with Monarchy from Archaic Greece to the Hellenistic Mediterranean, Franz Steiner Verlag, Stuttgart 2013.
*Εγκυκλοπαίδεια *Πάπυρος*

Κατηγορία:Βασιλείς της αρχαίας Σπάρτης
Τούμπα Σερρών

Η **Τούμπα** είναι πεδινός οικισμός της Περιφερειακής Ενότητας Σερρών σε υψόμετρο 40 μέτρα, ο οποίος βρίσκεται βόρεια του ποταμού Στρυμόνα στον κάμπο των Σερρών. Απέχει 20 χλμ. ΝΑ της πόλης των Σερρών και 8 χλμ. Ν. του Εμμανουήλ Παππά. Το 1920 αναφέρεται στο ΦΕΚ 2Α - 04/01/1920 να προσαρτάται στην τότε κοινότητα Πόρνας (Γαζώρου). Σύμφωνα με το σχέδιο Καλλικράτης αποτελεί την Τοπική Κοινότητα Τούμπας που υπάγεται στη Δημοτική Ενότητα Eμμανουήλ Παππά του Δήμου Eμμανουήλ Παππά και σύμφωνα με την απογραφή του 2011 έχει πληθυσμό 576 κατοίκους.

## Αρχαιότητα
Πλάι στο σημερινό χωριό **Τούμπα** και συγκεκριμένα στο ύψωμα «Φακίστρα», έχει εντοπιστεί η θέση αρχαίου οικισμού, ο οποίος  παρουσιάζει συνεχή ζωή από τα προϊστορικά ως τα βυζαντινά χρόνια. Στο ύψωμα έχουν βρεθεί, εκτός από διάφορα νεολιθικά αντικείμενα, τμήμα αρχαίου αετώματος με μυθολογικές παραστάσεις (πιθανώς από αρχαίο ναό), όστρακα «εισαγόμενων» αρχαίων αγγείων, νομίσματα και δυο ενεπίγραφες στήλες αυτοκρατορικών χρόνων (των μέσων του 2ου αιώνα). Από τη μνεία του εθνικού *«Γαζωρία»* σε μια από τις επιγραφές εξάγεται το συμπέρασμα ότι ο οικισμός, στην ελληνιστική τουλάχιστον εποχή, ανήκε στην επικράτεια (*«χώρα»*) της Γαζώρου, από την οποία εξαρτιόταν διοικητικά. Σε πρωιμότερη εποχή θα πρέπει να υπαγόταν στην πόλη της Σίριος (σημ. Σέρρες), πρωτεύουσα της αρχαίας Οδομαντικής.
## Εγκατάσταση Μικρασιατών
Το 1922 μετά τη Μικρασιατική Καταστροφή έφθασαν στο χωριό εβδομήντα οικογένειες Μικρασιατών, που δημιούργησαν συνοικισμό στη βορειοδυτική πλευρά. Με την ανταλλαγή πληθυσμών Ελλήνων και Τούρκων, οι εκτάσεις των τσιφλικιών διανεμήθηκαν στους κατοίκους του χωριού. Έτσι το βιοτικό τους επίπεδο ανέβηκε πολύ έως και τον Μεσοπόλεμο.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Κλεόμβροτος Β΄

Ο **Κλεόμβροτος Β΄** ήταν βασιλιάς της Σπάρτης (242 - 241 π.Χ.), 29ος από το γένος των Αγιαδών.

Από το 254 π.Χ. βασίλευε στη Σπάρτη ο Λεωνίδας Β΄, του οποίου την κόρη Χιλωνίδα νυμφεύτηκε ο Κλεόμβροτος. Ο Κλεόμβροτος είχε συμμεριστεί τις μεταρρυθμιστικές προσπάθειες του Άγιδος Δ΄ των Ευρυποντιδών και προβάλλοντας αξιώσεις στη βασιλεία, ως 4ος απόγονος του Κλεομένους Β΄ των Αγιαδών, εκτόπισε τον πενθερό του Λεωνίδα Β΄ το 242 π.Χ. Ένα έτος μετά όμως, όταν υπερίσχυσαν οι εχθροί του Άγιδος Δ΄ και τον σκότωσαν, ο Κλεόμβροτος Β΄ κατέφυγε ως ικέτης στο ναό του Ποσειδώνος για να γλυτώσει. Ο πεθερός του επέστρεψε στη βασιλεία και με την άδειά του ο Κλεόμβροτος Β΄ εγκατέλειψε τη Λακωνία με τους γιους του Αγησίπολι Γ΄ και Κλεομένη.

Έτσι η βασιλεία του ήταν μια παρένθεση ενός έτους που διέκοψε τη 18ετή βασιλεία του Λεωνίδα Β΄.

## Πηγές
*Παυσανίας 3, 6, 7-8
*Πλούταρχος *Άγις Δ΄* 11, 16-18
*Πολύβιος 4.35, 11-12
*Εγκυκλοπαίδεια *Πάπυρος*

Κατηγορία:Βασιλείς της αρχαίας Σπάρτης
Αγησίπολις Γ΄

Ο **Αγησίπολις Γ**' (; - 183 π.Χ.) ήταν βασιλιάς της Σπάρτης (219 - 215 π.Χ.), 31ος και τελευταίος από το γένος των Αγιαδών.

Μετά τη μάχη της Σελλασίας το 222 π.Χ και το θάνατο του βασιλέως Ευκλείδα, ο Αντίγονος Γ' Δώσων της Μακεδονίας επέβαλλε τη Δημοκρατία στη Σπάρτη. Όμως το 219 π.Χ. επικράτησαν οι αντιμακεδόνες στη Σπάρτη που εξέλεξαν τον Αγησίπολη Γ' των Αγιαδών, εγγονό του Κλεομβρότου Β' και το Λυκούργο των Ευρυποντιδών. Επειδή ο πρώτος ήταν νέος, επιτροπεύτηκε από τον αδελφό του πατέρα του Αγησιπόλιδος, τον Κλεομένη. Ο συμβασιλιάς του Λυκούργος κυβερνούσε τυραννικά και τον εκτόπισε το 215 π.Χ. 

Τον Λυκούργο διαδέχθηκε ο γιος του Πέλοψ, που καθώς ήταν ανήλικος επιτροπευόταν από τον Μαχανίδα και μετά από το Νάβη. Όταν ο Νάβις εκτόπισε τον Πέλοπα, ο Αγησίπολις Γ' προσπάθησε να επιστρέψει το 195 π.Χ. και του επιτέθηκε με εξόριστους Σπαρτιάτες και Ρωμαίους, αλλά χωρίς επιτυχία. Καθώς ταξίδευε το 183 π.Χ. για τη Ρώμη, του επιτέθηκαν πειρατές και τον σκότωσαν.

## Πηγές
*Ιστορία του Ελληνικού Έθνους, *Εκδοτική Αθηνών*, τόμος Δ', σελ.420
*Εγκυκλοπαίδεια *Πάπυρος*.

Κατηγορία:Βασιλείς της αρχαίας Σπάρτης
American Candy

Το ***American Candy*** είναι το πέμπτο άλμπουμ των The Maine. Κυκλοφόρησε στις 31 Μαρτίου του 2015 από την Big Picnic Records. Το άλμπουμ έκανε το ντεμπούτο του στο #37 του Billboard 200.

## Κομμάτια

## Συντελεστές
* John O'Callaghan – κιθάρα, φωνή, πλήκτρα, καλλιτεχνική διεύθυνση, σχέδιο
* Jared Monaco – κιθάρα
* Kennedy Brock – κιθάρα
* Garrett Nickelsen – μπάσο
* Patrick Kirch – ντραμς
* Colby Wedgeworth – παραγωγός, μηχανικός, μίξινγκ
* Tim Kirch – καλλιτεχνική διεύθυνση, σχέδιο
* Tom Coyne – mastering
* Dirk Mai - φωτογραφία

## Θέσεις στα τσάρτς
* *Billboard* 200 - 37
* *Billboard* Digital Albums - 25
* *Billboard* Independent Albums - 3
* *Billboard* Top Alternative Albums - 7
* *Billboard* Top Rock Albums - 9

## Παραπομπές


Κατηγορία:Άλμπουμ του 2015
Ασοσιασιόν Σπορτίβ ντε Στρασμπούρ (ποδόσφαιρο)

Η **Ασοσιασιόν Σπορτίβ ντε Στρασμπούρ** () είναι γαλλική ποδοσφαιρική ομάδα με έτος ίδρυσης το 1890 (ή το 1892) και έδρα το Στρασμπούρ. Πρόεδρος της ομάδας είναι ο Ζιλμπέρ Μπαλντ και προπονητής ο Μπερνάρ Βιτζ. Πρόκειται για το τμήμα από το οποίο προήλθε ο αθλητικός σύλλογος της Ασοσιασιόν Σπορτίβ ντε Στρασμπούρ.

## Ιστορία
### Το ξεκίνημα (1890-1914)
Το 1890 (ή το 1892), ορισμένοι μαθητές λυκείου και φοιτητές από το Στρασβούργο ίδρυσαν ένα σωματείο το οποίο, εν αντιθέσει των υπολοίπων της περιόδου εκείνης, στόχευε την προώθηση της άθλησης μέσω μεθόδων διαφορετικών της γυμναστικής. Τα πρώτα μέλη του σωματείου αυτού ασκούνταν στα αγωνίσματα του στίβου και του ποδοσφαίρου.

Η ΑΣΣ είναι το παλαιότερο αθλητικό σωματείο της Αλσατίας. Σύμφωνα με τον Γκυστάβ Ζεφκ, πρωτοπόρο του αλσατικού ποδοσφαίρου, ο σύλλογος γιόρτασε τα δέκατα γενέθλιά του το 1900, με προβάδισμα δύο ετών. Το γεγονός αυτό έγινε γνωστό στο ευρύ κοινό το 1989, με την έκδοση του βιβλίου *Grande et petites histoires du football alsacien* (p.&nbsp;28-29).

Το 1906, προτάθηκε στην ΑΣΣ να γίνει η επαγγελματική ποδοσφαιρική ομάδα της πόλης, ωστόσο αυτή αρνήθηκε επιθυμώντας να παραμείνει ερασιτεχνικό σωματείο, επιλογή η οποία οδήγησε στην ίδρυση της Ρασίνγκ Κλαμπ ντε Στρασμπούρ, η οποία σήμερα αγωνίζεται στο Νασιονάλ, έπειτα από παρουσία σχεδόν 70 ετών στις επαγγελματικές κατηγορίες.

### Η ΑΣ Στρασμπούρ την περίοδο του μεσοπολέμου (1919-1939)

### Η Γκάουλιγκα Έλζας (1940-1945)

### Μεταξύ περιφερειακών και εθνικών πρωταθλημάτων (1945-1997)

Μετά τον Β΄ Παγκόσμιο Πόλεμο, παρά ορισμένες δύσκολες σεζόν και τον υποβιβασμό της στην Προμοσιόν ντ'Ωνέρ το 1951, η ΑΣΣ κατέστη μία εκ των κορυφαίων αλσατικών ποδοσφαιρικών ομάδων, παραμένοντας ως τέτοια μέχρι και την δεκαετία του 1980, με τον υποβιβασμό όλων των ομάδων της Ντιβιζιόν ντ'Ωνέρ στις παρακάτω κατηγορίες. Εκείνη την περίοδο, το ποδοσφαιρικό τμήμα αριθμούσε συνολικά 450 μέλη, το οποίο μεταφραζόταν σε ένα ποσοστό της τάξεως του 35 % επί του συνόλου των μελών του αθλητικού σωματείου.

### Κατήφορος μέχρι τα τοπικά πρωταθλήματα (Από το 1997)

Η ΑΣΣ εγκατέλειψε το παλιό της γήπεδο του Τιβολί τον Ιανουάριο του 2006, προκειμένου να εγκατασταθεί στο νεόδμητο γήπεδο της Λα Ροτόντ, το οποίο βρίσκεται ακριβώς δίπλα στο καινούργιο παγοδρόμιο της πόλης.

## Παραπομπές


## Εξωτερικοί Σύνδεσμοι
* 
* 

Κατηγορία:Ιδρύσεις ποδοσφαιρικών ομάδων το 1890
Κατηγορία:Ποδοσφαιρικές ομάδες Γαλλίας
Untethered Moon

Το "**Untethered Moon**" είναι το όγδοο άλμπουμ των Built to Spill. Το άλμπουμ κυκλοφόρησε σε βινύλιο στις 18 Απριλίου του 2015, την *Ημέρα των Δισκοπωλείων*, και σε CD και ψηφιακή μορφή στις 21 Απριλίου του 2015. Ήταν το πρώτο άλμπουμ της μπάντας μέσα σε 6 χρόνια, με το τελευταίο άλμπουμ της μπάντας "There Is No Enemy" να κυκλοφορεί το 2009. Είναι η μεγαλύτερη διαφορά μεταξύ στούντιο άλμπουμ για την μπάντα. Είναι το πρώτο άλμπουμ της μπάντας με τους Steve Gere (ντραμς) και Jason Albertini (μπάσο), οι οποίοι αντικατέστησαν τον Scott Plouf και Brett Nelson αντίστοιχα. Το άλμπουμ ανακοινώθηκε στις 5 Φεβρουαρίου του 2015 μαζί με την περιοδεία που άρχισε τον Μάρτιο για την προώθηση του άλμπουμ. Το κομμάτι "Living Zoo" κυκλοφόρησε μέσω του *SoundCloud* στις 24 Φεβρουαρίου του 2015. και το επίσημο βίντεο κλιπ του έκανε πρεμιέρα στο *Noisey* στις 25 Μαρτίου του 2015.

## Κομμάτια
Όλη η μουσική συντέθηκε από τους Built to Spill και όλοι οι στίχοι γράφτηκαν από τους Built to Spill και τη σύζυγό του Doug Martsch, Karena Youtz

## Συντελεστές
* Doug Martsch - φωνή, φωνητικά, κιθάρα, μίξινγκ, παραγωγή, εξώφυλλο
* Sam Coomes - πλήκτρα, πιάνο, σέικερ, mellotron, μηχανικός, μίξινγκ, παραγωγός
* Jason Albertini - μπάσο
* Steve Gere - ντραμς
* Duncan Macconnell - φωνητικά
* Jordan Minkoff - φωνητικά
* Caitlin Gallupe - φωνητικά
* Larry Crane - μηχανικός
* Erin Cunningham - σχέδια
* Travis Harrison - μίξινγκ
* Adam Lee - μηχανικός, μίξινγκ
* Jamal Ruhe - mastering
* John Shinn - φωτογραφία
* Tamara Shores - εξώφυλλο
* Karena Youtz - εξώφυλλο

## Παραπομπές


Κατηγορία:Άλμπουμ του 2015
Hearts on Parade

Το "**Hearts on Parade**" είναι το τρίτο στούντιο άλμπουμ των American Hi-Fi. Κυκλοφόρησε στις 12 Απριλίου του 2005. Έφτασε μέχρι το #129 του *Billboard* 200. Το άλμπουμ ήταν υποψήφιο για άλμπουμ της χρονιάς στα Boston Music Awards 2005.

## Κομμάτια
Όλα τα κομμάτια γράφτηκαν από τον Stacy Jones

## Συντελεστές
* Stacy Jones - φωνή, κιθάρα
* Jamie Arentzen - κιθάρα, φωνητικά
* Drew Parsons - μπάσο, φωνητικά
* Jason Sutter - ντραμς
* Jade Loop - εξώφυλλο
* Miki Araki - καλλιτεχνική διεύθυνση, σχέδιο
* Lyle Owerko - δημιουργικός διευθυντής, φωτογραφία
* Pete White - σχέδιο
* George Marino - mastering
* American Hi-Fi, Butch Walker - παραγωγή
* Paul David Hager - ηχολήπτης, μίξινγκ
* Ian Blanch, Kevin Szymanski - βοηθοί μηχανικοί
## Παραπομπές


Κατηγορία:Άλμπουμ του 2005
Αριστομένης Θεοδωρίδης

Ο **Αριστομένης Θεοδωρίδης** (1841 - 1924) ήταν Έλληνας δημοσιολόγος, νομικός και πολιτικός.

## Βιογραφικά στοιχεία

Γεννήθηκε στον Πύργο Ηλείας και ήταν γιος του Θαλή Θεοδωρίδη, κτηματία, ανώτερου αξιωματούχου και οπλαρχηγού. Η καταγωγή της οικογένειάς του ήταν από την Δίβρη. Σπούδασε νομικά στο Πανεπιστήμιο Αθηνών, του οποίου ανακηρύχθε και διδάκτωρ. Υπήρξε μέλος του πρώτου διοικητικού συμβουλίου του Δικηγορικού Συλλόγου Αθηνών, εφέτης στην Κέρκυρα, μέλος του Αρείου Πάγου και νομικός σύμβουλος του κράτους. Για μια περίοδο υπήρξε εκδότης της εφημερίδας "Ευνομία" του Πύργου Ηλείας. Παράλληλα ασχολήθηκε ενεργά με την οικονομία και το σταφιδικό ζήτημα αρθρογραφώντας στον τύπο, εκδίδοντας σχετικές μέλετες και διατελώντας διευθυντής της Σταφιδικής Τράπεζας.

Στις βουλευτικές εκλογές του Νοεμβρίου 1910 εξελέγη βουλευτής Αττικής.

Απεβίωσε στην Αθήνα και ενταφιάστηκε στο Α΄ Νεκροταφείο Αθηνών.

## Εργογραφία

* *Εν βλέμμα επί της ισχυούσης φορολογίας* (Κέρκυρα, 1882)
* *Περί αγροτικής πίστης* (Αθήνα 1897)
* *Περί κτηματικής Πίστεως* (Αθήνα 1899)

## Πηγές


Κατηγορία:Βουλευτές Αττικής
Κατηγορία:Έλληνες δικηγόροι του 19ου αιώνα
Αναξίδαμος ο Λακεδαιμόνιος

Ο **Αναξίδαμος**, ήταν βασιλιάς της Σπάρτης (π.625 - π.600 π.Χ.) από τον οίκο των Ευρυποντιδών.

Διαδέχθηκε περίπου το 625 τον πατέρα του Ζευξίδαμο. Στα χρόνια της συμβασιλείας του με τον Ανάξανδρο των Αγιαδών έγινε ο Β' Μεσσηνιακός πόλεμος. 

Μετά το θάνατό του περίπου το 600, τον διαδέχθηκε ο γιος του Αρχίδαμος Α'.

## Πηγές
* Παυσανίας 3, 7, 6
* Εγκυκλοπαίδεια *Πάπυρος*

## Εξωτερικοί σύνδεσμοι
*Πώς διατηρούνται οι μοναρχίες


Κατηγορία:Βασιλείς της αρχαίας Σπάρτης
Ζευξίδαμος ο Λακεδαιμόνιος

Ο **Ζευξίδαμος** ήταν βασιλιάς της Σπάρτης (π.645 - 625 π.Χ.), 10ος από το γένος των Ευρυποντιδών.

Διαδέχθηκε περίπου το 645 τον πατέρα του Αναξανδρίδα Α΄, που ήταν γιος του βασιλιά Θεόπομπου. 
Μετά το θάνατό του περίπου το 625 τον διαδέχθηκε ο γιος του Αναξίδαμος.

## Πηγές
*Εγκυκλοπαίδεια *Πάπυρος*

Κατηγορία:Βασιλείς της αρχαίας Σπάρτης
Νικόλαος Κουμάνταρος

Ο **Νικόλαος Κουμάνταρος** (1879 - ;) ήταν Έλληνας βιομήχανος και πολιτικός.

## Βιογραφικά στοιχεία
Ήταν γιος του βιομήχανου Σταύρου Κουμάνταρου και μέλους της οικογένειας Κουμάνταρου με καταγωγή από τη Σπάρτη. Ασχολήθηκε με τις οικογενειακές επιχειρήσεις και επεκτάθηκε και στον ναυτιλιακό κλάδο. Υπήρξε μέλος του διοικητικού συμβουλίου της Ένωσης Ελλήνων Εφοπλιστών για δύο θητείες.
 
Εξελέγη για πρώτη φορά βουλευτής Λακωνίας στις εκλογές του 1926 με την υποστήριξη του Λαϊκού Κόμματος και επανεξελέγη σε αυτές του 1932. Στις εκλογές του 1933 εξελέγη βουλευτής Πειραιά με το Κόμμα Φιλελευθέρων.

Ήταν παντρεμένος με την Ελένη Φουστάνου και είχαν αποκτήσει δύο παιδιά: την Αικατερίνη Κουμάνταρου, σύζυγο Δημητρίου Νεγρεπόντη, και τον Σπύρο Κουμάνταρο, εφοπλιστή.

## Παραπομπές


Νικολαος
Κατηγορία:Βουλευτές Λακωνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Πειραιά
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες εφοπλιστές
Μνημείο Θυμάτων Τρομοκρατίας (Ισραήλ)

Το **Μνημείο για τα θύματα των τρομοκρατικών πράξεων στο Ισραήλ** (אנדרטת חללי פעולות האיבה, Andartat Halalei Pe'ulot HaEiva) είναι αφιερωμένο σε όλα τα θύματα της τρομοκρατίας στο Ισραήλ από το 1851 και έπειτα. Το μνημείο βρίσκεται στο Εθνικό νεκροταφείο πολιτικών του κράτους του Ισραήλ στην Ιερουσαλήμ, στο Όρος Χερτσλ. Σε αυτό περιλαμβάνονται ονόματα των Εβραίων και μη Εβραίων που έχασαν τη ζωή τους σε τρομοκρατικές ενέργειες.

## Εικόνες

אנדרטת חללי הטרור - הר הרצל 4.jpg
אנדרטת חללי הטרור - הר הרצל 3.jpg
אנדרטת חללי הטרור - הר הרצל 1.jpg
PikiWiki Israel 12294 terror victims memorial in mount herzl.jpg
Victims of Acts of Terror Memorial IMG 1252.JPG


## Εξωτερικοί σύνδεσμοι

*  The Monument for Victims of Hostile Acts: Honor Inscribed In Stone.

Κατηγορία:Κτίρια και κατασκευές στην Ιερουσαλήμ
Κατηγορία:Μνημεία
Κατηγορία:Τρομοκρατία
Βουλευτικές εκλογές του Ναγκόρνο-Καραμπάχ (2015)

**Βουλευτικές εκλογές** διεξήχθησαν στην μη αναγνωρισμένη δημοκρατία του Ναγκόρνο-Καραμπάχ στις 3 Μαΐου 2015.

## Πλαίσιο
Το Ναγκόρνο-Καραμπάχ κήρυξε την ανεξαρτησία του από το Αζερμπαϊτζάν το 1991. Από το 1988 ως το 1994 έγινε ο Πόλεμος του Ναγκόρνο-Καραμπάχ, με αποτέλεσμα την ανεξαρτητοποίηση του θύλακα, με την υποστήριξη της Αρμενίας. Έτσι, έγινε ντε φάκτο ανεξάρτητο από το Αζερμπαϊτζάν. Ωστόσο, η ανεξαρτησία δεν αναγνωρίστηκε από άλλες χώρες και το Αζερμπαϊτζάν ακόμα διεκδικεί την περιοχή ως τμήμα του.

## Αποτελέσματα

## Αντιδράσεις
Το Αζερμπαϊτζάν δεν αναγνώρισε τις εκλογές. Η Ευρωπαϊκή Ένωση , οι ΗΠΑ και η Τουρκία επίσης δεν αναγνώρισαν τις εκλογές.

## Παραπομπές


2015
Ναγκορνο
Νικόλαος Γουναράκης

Ο **Νικόλαος Γουναράκης** (1853  - 1931) ήταν Έλληνας οικονομολόγος και πολιτικός. Υπηρέτησε ως υπουργός.
## Βιογραφία
Γεννήθηκε στο Μεσολόγγι το 1853. Ακολούθησε νομικές σπουδές και συνέχισε τις σπουδές του στις οικονομικές επιστήμες. Το 1876 ήταν πάρεδρος στο Πρωτοδικείο της Αθήνας. Δίδαξε ως καθηγητής στο Πανεπιστήμιο της Θεσσαλονίκης. Εξελέγη βουλευτής Αττικής το 1899 και επανεξελέγη  το 1902 και το 1905. Το 1904 διορίστηκε υπουργός Οικονομικών στην κυβέρνηση του Θ. Δηλιγιάννη ως το 1905 και έπειτα προσωρινός υπουργός Εσωτερικών από τις 13 Ιουνίου ως τις 22 Ιουνίου 1905. Αργότερα έγινε τακτικός καθηγητής του Ποινικού Δικαίου. Το 1920 ανέλαβε γενικός γραμματέας του Υπουργείου Εθνικής Οικονομίας, αξίωμα στο οποίο έμεινε ως το 1923.

Έγραψε μελέτες, όπως τα "Στοιχεία Πολιτικής Οικονομίας" (1892) και "Η εθνική οικονομία είναι ιστορικόν προϊόν του πνεύματος και της αναπτύξεως των λαών".

Απεβίωσε το 1931.

## Παραπομπές


## Εξωτερικοί σύνδεσμοι
*Νικόλαος Γουναράκης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εσωτερικών
Κατηγορία:Βουλευτές Αττικής
Κατηγορία:Έλληνες οικονομολόγοι
Κατηγορία:Έλληνες ελευθεροτέκτονες
Σιλολάνιο

To **σιλολάνιο** (αγγλικά *silolane*) είναι οργανική ετεροκυκλική χημική ένωση, που περιέχει άνθρακα, υδρογόνο και πυρίτιο, με μοριακό τύπο **C<sub>4</sub>H<sub>10</sub>Si**. Είναι ένα οργανικό ετετροκυκλικό σιλάνιο, που το μόριό του αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο πυριτίου. Εκτός από τη «μητρική» ένωση, ο όρος **σιλολάνιο** μπορεί να αναφέρεται και σε μια σειρά «θυγατρικών» ή «υποκατεστημένων» παραγώγων, που περιέχουν έναν (τουλάχιστον) σιλολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο πυριτίου, και κανένα διπλό δεσμό.

## Πηγές πληροφόρησης
# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

## Παραπομπές και παρατηρήσεις


Κατηγορία:Οργανικές ετεροκυκλικές ενώσεις
Κατηγορία:Οργανοσιλάνια
Κατηγορία:C4
Άιμι Εγκούτσι

Η **Άιμι Εγκούτσι** (), αγγλικά: **Aimi Eguchi**) είναι ψηφιακή προσωπικότητα η οποία δημιουργήθηκε στην Ιαπωνία, και η οποία αρχικά παρουσιάστηκε στο κοινό το 2011 ως πραγματικός άνθρωπος. Είναι ένας ψηφιακά κατασκευασμένος χαρακτήρας του οποίου η αναπαράσταση αποτελείται από τα χαρακτηριστικά έξι μελών του ιαπωνικού ποπ συγκροτήματος AKB48,και δημιουργήθηκε αρχικά για τις ανάγκες τηλεοπτικής προώθησης των προϊόντων της εταιρείας ζαχαρωτών *Εζάκι Γκλίκο (*江崎グリコ株式会社).

## Ιστορικό
Η Εγκούτσι ανακοινώθηκε ως το έβδομο μέλος του δημοφιλούς ιαπωνικού μουσικού συγκροτήματος AKB48 τον Ιούνιο του 2011, και σύμφωνα με την επίσημη παρουσίαση της ήταν 16 ετών, γενημένη στις 11 Φεβρουαρίου του 1995 με καταγωγή από την Σαϊτάμα, βορείως του Τόκυο. Η εμφάνιση της συνοδεύτηκε και με αφιέρωμα για τη ζωή της από το ιαπωνικό περιοδικό *Weekly Playboy (Ουίκλι Πλέιμπόϊ*), και εμφανίστηκε σε τηλεοπτικές διαφημίσεις για την εταιρεία κατασκευής ζαχαρωτών *Εζάκι Γκλίκο*.

Στις 19 Ιουνίου του 2011, η εταιρεία αποκάλυψε πως η Εγκούτσι δεν είναι πραγματικό άτομο αλλά ψηφιακή κατασκευή, προκαλώντας έκπληξη.

## Χαρακτηριστικά
Αποτελείται από μια σύνθεση χαρακτηριστικών διαφορετικών ατόμων, και κάθε μέλος του σώματος της έχει μοντελοποιηθεί με βάση το αντίστοιχο ενός από τα 6 μέλη του συγκροτήματος AKB48*,* τα μέλη της οποίας είναι οι *Ατσούκο Μαέντα* (μάτια), *Τομόμι Ιτάνο* (μύτη), *Μαρίκο Σινόντα* (στόμα), *Γιούκο Όσιμα* (μαλλιά και σώμα), *Μινάμι Τακαχάσι* (σχήμα προσώπου), και *Μαγιού Ουατανάμπε* (φρύδια).

## Παραπομπές


## Εξωτερικοί σύνδεσμοι
* Τηλεοπτικό απόσπασμα με την Άιμι Εγκούτσι στο Youtube

Κατηγορία:Ιάπωνες φανταστικοί χαρακτήρες
Κατηγορία:CGI χαρακτήρες
Κατηγορία:Επιστήμες και τεχνολογία στην Ιαπωνία
Μεχμανά

Το **Μεχμανά** (Αρμένικα: Մեհմանա) είναι ορεινό χωριό στο Ναγκόρνο-Καραμπάχ. Διοικητικά ανήκει στην περιφέρεια του Μαρτακέρτ.

## Πληροφορίες
Βρίσκεται κοντά στα σύνορα με το Αζερμπαϊτζάν και κατοικείται από ελάχιστους. Φέρεται να ιδρύθηκε τον 19ο αιώνα από Έλληνες του Πόντου. Πριν το πόλεμο του Ναγκόρνο-Καραμπάχ υπήρχαν αρκετές ελληνικές οικογένειες ποντιακής καταγωγής στο χωριό, οι οποίες είτε μετεγκαταστάθηκαν στην Ελλάδα, είτε εγκατέλειψαν το χωριό. 

Δεν συνδέεται με συγκοινωνία. 

## Παραπομπές


## Εξωτερικοί σύνδεσμοι

*Πληθυσμός του Ναγκόρνο-Καραμπάχ 

Κατηγορία:Χωριά του Ναγκόρνο-Καραμπάχ
Κλαρίν

Ο **Λεοπόλντο Γκαρθία-Άλας ι Ουρένια**, γνωστός ως «Κλαρίν» (Leopoldo García-Alas y Ureña «Clarín») ήταν ισπανός συγγραφέας, ένας από τους σημαντικότερους πεζογράφους και κριτικούς λογοτεχνίας της χώρας κατά το τελευταίο τρίτο του 19ου αιώνα. Έζησε στη Μαδρίτη και τις μητρικές του Αστούριες, όπου εργάστηκε ως καθηγητής Νομικής στο Πανεπιστήμιο του Οβιέδο.

Το πιο γνωστό του έργο είναι η *Ρεχέντα*, ένα από τα σπουδαιότερα ρεαλιστικά μυθιστορήματα της ιστορίας της παγκόσμιας λογοτεχνίας. Εκεί, περιγράφεται με μαεστρία την ισπανική κοινωνία των τελών του 19ου αιώνα και οι εσωτερικές της αντιθέσεις, ενταγμένη σε ένα περιβάλλον που χαρακτηρίζεται από υποκρισία και διαφθορά. Έγραψε επίσης αρκετά διηγήματα.

Όσον αφορά την κριτική, οι φιλελεύθερες πολιτικές του ιδέες και η συμπάθεια που έτρεφε προς τις ιδέες του Κραουζισμού τον έφεραν πολλάκις αντιμέτωπο με τους πιο συντηρητικούς διανοούμενους της εποχής του. Κύρια χαρακτηριστικά της κριτικής του τέχνης, η οξύτητα του λόγου του και η πετυχημένη αντίληψή του περί λογοτεχνικότητας.

## Έργα

### Δοκίμια
* *Solos de Clarín* (1881).
* *La literatura en 1881* (1882).
* *Sermón perdido* (1885).
* *Nueva campaña* (1887).
* *Ensayos y revistas* (1892).
* *Palique* (1894).

### Μυθιστορήματα
* *Cuesta abajo* (1890-1891).
* *La Regenta* (1884–1885).
* *Su único hijo* (1890).
* *El abrazo de Pelayo* (1889)

### Διηγήματα
* *Dos sabios*.
* *El dúo de la tos*.
* *El gallo de Sócrates*.
* *En el tren*.
* *En la droguería*.
* *Un voto*.
* *¡Adiós, Cordera! (texto completo)*; *¡Adiós, Cordera! (análisis)*
* *Boroña*.
* *Cuentos Morales*.
* *Cuervo*.
* *De la Comisión*.
* *Doble vía*.
* *Doctor Angelicus*.
* *Don Paco del empaque*.
* *Doña Berta*.
* *El Señor y lo demás son cuentos*.
* *El doctor Pértinax*.
* *El libro y la viuda*.
* *El oso mayor*.
* *El sombrero del cura*.
* *Medalla... de perro chico*.
* *Pipá*.
* *Speraindeo*.
* *Superchería*.
* *Tambor y gaita*.
* *Teresa*.
* *Un candidato*.
* *Un repatriado*.

## Παραπομπές


## Βιβλιογραφία
* José García López, *Historia de la literatura española*, Vicens Vives, Βαρκελώνη, 2009 [20ή έκδοση]

## Εξωτερικοί σύνδεσμοι
* Ο «Κλαρίν» στο Βιβλιονέτ

Κατηγορία:Ισπανοί μυθιστοριογράφοι
Κατηγορία:Ισπανοί διηγηματογράφοι
Κατηγορία:Ισπανοί κριτικοί
Κατηγορία:Ισπανοί δοκιμιογράφοι
Προγκρές Μ1-1

To **Προγκρές Μ1-1** ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον διαστημικό σταθμό Μιρ. Ήταν τύπου Προγκρές-Μ1 11F615A55, το πρώτο αυτής της έκδοσης που στάλθηκε στον Μιρ. Τα Προγκρές-Μ1 είναι παραλλαγές των Προγκρές-Μ βελτιστοποιημένες για την μεταφορά καυσίμων.

## Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ την 1η Φεβρουαρίου 2000 (06:47:23 GMT) και συνδέθηκε με την οπίσθια θύρα του τμήματος Κβαντ-1 του Μιρ, που τότε δεν είχε πλήρωμα, στις 3 Φεβρουαρίου (08:02:28 GMT). Παρέμεινε εκεί μέχρι και την 26η Απριλίου (16:32:43 GMT), οπότε και αποσυνδέθηκε για να απελευθερωθεί η θύρα για το Προγκρές M1-2.

Το Προγκρές Μ1-1 μετέφερε καύσιμα για την διόρθωση της τροχιάς του Μιρ, που έφθινε ταχύτατα. Επίσης μετέφερε άζωτο για την αύξηση της πίεσης της ατμόσφαιρας του σταθμού (είχε προηγηθεί διαρροή), καθώς και προμήθειες για το επόμενο πλήρωμα που έφτασε με Σογιούζ τον Απρίλιο. Το Μ1-1 καταστράφηκε στην ατμόσφαιρα, πάνω από τον Ειρηνικό Ωκεανό περίπου δεκαπέντε λεπτά μετά την αποσύνδεσή του από τον σταθμό.
## Δείτε επίσης
* Διαστημικές αποστολές το 2000
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2000
Basket Case 2

Το ***Basket Case 2*** είναι μια αμερικάνικη κωμωδία τρόμου του 1990 σε σενάριο και σκηνοθεσία Frank Henenlotter. Είναι η συνέχεια της cult ταινίας *[[Το Καλάθι του Τρόμου]]*. Είχε κυκλοφορήσει σε DVD από την Synapse Films τον Οκτώβριο του 2007.

## Πλοκή
Έχοντας επιβιώσει την πτώση τους κατά το τέλος της πρώτης ταινίας, ο Duane Bradley και ο φριχτά παραμορφωμένος αδελφός του, ο Belial διασώζονται από το νοσοκομείο με τη βοήθεια μιας ηλικιωμένης γυναίκας με το όνομα Ruth, που μαζί με την όμορφη εγγονή της είναι οι επιστάτες μιας εκτεταμένης οικογένειας η οποία αποτελείται από φρικιά. Όταν όμως τα μέσα μαζικής ενημέρωσης βάζουν σε κίνδυνο την καλή διαβίωση της κοινότητας, τα δύο αδέλφια μαζί με τα φρικιά υπερασπίζονται την ιδιωτική τους ζωή με αίμα.

## Διανομή
*Kevin Van Hentenryck - Duane Bradley
*Judy Grafe - Τηλεπαρουσιάστρια
*Annie Ross - Γιαγιά Ruth
*Heather Rattray - Susan
*Beverly Bonner - Casey
*Chad Brown - Τηλεπαρουσιαστής
*Leonard Jackson - Αστυνομικός Επίτροπος
## Υποδοχή
Το Rotten Tomatoes αναφέρει ότι το 67% των ερωτηθέντων έξι κριτικών έδωσε στην ταινία μια θετική κριτική. Η μέση βαθμολογία ήταν 6,4/10. Το περιοδικό Variety το αποκάλεσε "μια κοροϊδία ξεκαρδιστικού ύφους" που αποτίει φόρο τιμής στα φρικιά. Η Caryn James του The New York Times έγραψε ότι "Παρόλο που είναι μια φθηνή κοροϊδία, δεν είναι κακό". Ο Kevin Thomas του Los Angeles Times έγραψε ότι "η ταινία έχει ότι χρειάζεται για να γίνει cult, όπως και η πρώτη ταινία: εξωφρενικό σκοτεινό χιούμορ, παράξενος τρόμος και γνήσιο πάθος".

## Συνέχεια
Ένα χρόνο μετά, το 1991 ο Frank Henenlotter σκηνοθέτησε μια συνέχεια το Basket Case 3: The Progeny.

## Παραπομπές


## Εξωτερικοί σύνδεσμοι
*Basket Case 2 στο Rotten Tomatoes
*Basket Case 2 στο Allmovie
*Παρουσίαση της ταινίας στο b-movies.gr

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1990
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Κατηγορία:Αμερικανικές κωμικές ταινίες τρόμου
Κατηγορία:Ταινίες σίκουελ
Προγκρές Μ1-2

Το **Προγκρές Μ1-2** ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον διαστημικό σταθμό Μιρ. Ήταν τύπου Προγκρές-Μ1 και είχε αριθμό σειράς 252. Μετέφερε τρόφιμα, οξυγόνο καθώς και επιστημονικό εξοπλισμό για την διεξαγωγή πειραμάτων. Το συγκεκριμένο διαστημόπλοιο ήταν το πρώτο που χρηματοδοτήθηκε από ιδιώτες για να ανεφοδιάσει διαστημικό σταθμό και το τελευταίο΄αυτού του τύπου που στάλθηκε στον Μιρ ενώ υπήρχε πλήρωμα σε αυτόν. Η χρηματοδότηση προήλθε από την RKK Energia στα πλαίσια του προγράμματος MirCorp.
## Αποστολή
Το Προγκρές Μ1-2 εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 25 Απριλίου 2000 (20:08:02 GMT) και συνδέθηκε με την οπίσθια θύρα του τμήματος Κβαντ-1 στις 27 Απριλίου (21:28:47 GMT). Παρέμεινε εκεί μέχρι και τις 15 Οκτωβρίου (18:06 GMT), ενώ λίγες ώρες μετά την αποσύνδεσή του καταστράφηκε στην ατμόσφαιρα, πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2000
## Παραπομπές


Κατηγορία:Αποστολές στο Διαστημικό Σταθμό Μιρ
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2000